Асаблівае значэнне ў жыцці належыць ФГ “Гаспадар”, якую ён арганізаваў і ўзначаліў у няпростыя гады, калі фермерскі рух толькі набіраў сілу ў нашай краіне. І яму, чалавеку са здаровымі амбіцыямі, цікава было паспрабаваць, а, можа, і выпрабаваць сябе ў новай справе. Намаганні аказаліся недарэмнымі: фермерская гаспадарка існуе ўжо 20 гадоў. Нельга сказаць, што ўсе яны былі аднолькава паспяховымі, аднак ужо тое, што прадпрыемства захавалася — прыкмета яго стабільнасці. “Гаспадар” — гэта і зямля, і тэхніка, і жывёла. Словам, шырокі спектр для прымянення рознабаковых ведаў.